### 7.      Ansøgning om garanti - Snertinge, [adresse], Føllenslev Energiselskab

**Åbent**

Sagsnr.: 326-2017-643          J.nr.: 13.03.01           Dokumentnr.:
326-2017-2397

**Sagstype**

Beslutning.

**Resume og sagens baggrund**

Snertinge, [adresse], Føllenslev Energiselskab søger ved
skrivelse af 30. december 2016 om godkendelse af kommunegaranti for en
byggekredit på 8.500.000 kr. hos Kommune-Kredit til finansiering af udskiftning
af fliskedel og installering af ny varmepumpe med tilhørende røggasveksler.
Byggekreditten er gældende indtil 31. december 2017, således at varmeværket
forinden har fremsendt ansøgning om kommunegaranti for endelig lånefinansiering
og indfrielse af byggekreditten.

Lovhjemmel: Nadia Schmidt.

**Indstillinger**

Direktøren indstiller,

1. at der gives
garanti for en byggekredit på 8.500.000 kr. hos Kommune-Kredit.

2. at ansøgning om
endelig lånefinansiering og indfrielse af byggekreditten fremsendes til
godkendelse i Kommunalbestyrelsen senest inden udgangen af 2017.

3. at kommunen
tager forbehold for ændringer i opkrævning af garantiprovision i forhold
nuværende vedtagne regler. Der opkræves p.t. ikke garantiprovision for en
byggekredit.

**Behandling**

Økonomiudvalget, Kommunalbestyrelsen.

**Sagsfremstilling**

Den eksisterende fliskedel er ca. 18 år gammel og har ikke
længere en god virkningsgrad. Herudover skønner værket, at det er påkrævet at
foretage denne udskiftning inden, at det risikere at være akut, idet det kan
forventes, at den eksisterende fliskedel højst har en funktionel levetid
tilbage på ca. et par år.

Varmeværkets revisor har medsendt budget for
anlægsudgifterne på i alt 8.410.348 kr. Ved den endelige lånefinansiering
forventes lånebehovet imidlertid "kun" at udgøre ca. 6.800.000 kr.,
primært fordi der forinden forventes udbetalt moms for anlægsperioden.

Snertinge, [adresse], Føllenslev Energiselskab har 374
forbrugere, og kommunens garantiforpligtelser for deres nuværende 8 lån i
Kommune-Kredit udgør pr. 31. december 2016 i alt 15.798.462 kr. Varmeværkets
plan for nedbringelse af den nuværende gæld er således:

|  |  |  |  |
| --- | --- | --- | --- |
| Regnskabsår | Antal lån | Afdrag  kr. | Restgæld  kr. |
| 2016/2017 | 7 | 2.232.200 | 13.566.262 |
| 2017/2018 | 6 | 4.447.354 | 9.118.907 |
| 2018/2019 | 5 | 2.531.424 | 6.587.482 |
| 2019/2020 | 4 | 813.336 | 5.774.146 |

Der vil blive opkrævet garantiprovision efter gældende
regler ved den endelige lånefinansiering. P.t. udgør garantiprovisionen 1 % af
lånebeløbet, ligesom der p.t. ikke opkræves garantiprovision af en byggekredit.

Der er udarbejdet projektforslag, som er godkendt på [adresse]
og Miljøudvalgets møde den 8. september 2016.

**Økonomiske konsekvenser**

Garantien får kun bevillingsmæssige konsekvenser for
kommunen, såfremt Snertinge, [adresse], Føllenslev Energiselskab ikke er i stand
til at betale lånet. Garantien påvirker ikke den kommunale låneramme. Der vil
blive opkrævet garantiprovision efter gældende regler ved den endelige
lånefinansiering.

**Økonomiudvalgets møde den 18.
januar 2017:**

Anbefales.